Glidelås

En glidelås er en anordning som brukes til midlertidig å samle to stoffkanter, som lukke- og åpnemekanisme istedenfor knapper, hemper, lisser og borrelåser i klær, vesker, kofferter m.m.

 Historikk 
Glidelåsens prinsipp var kjent i oldtiden. 14. august 1845 skrev grev Trampe fra Sorgenfri slott til Oldnordisk museum i København at det var funnet en uskadet gravhaug fra eldre bronsealder i Lyngby, med et sverd stikkende frem. I haugen ble det funnet en lærveske med et spesielt lukkesystem, Danmarks første glidelås (dansk: lynlås). Vesken inneholdt en trollmanns hjelpemidler og amuletter, deriblant en bit rav, en rakekniv, biter av halen på en snok, en konkylie fra Middelhavet, klo av en rovfugl og venstre underkjeve fra en ekornunge. I dag er vesken utstilt på Nationalmuseet.«Hvidegårdsfunnet» fra 1845, utstilt i Nationalmuseet Denne typen glidelås er kjent fra flere vesker i danske gravfunn fra slutten av 2. årtusen f.Kr., og lærvesken funnet i 1944 i en myr i Vesterris i Himmerland i Jylland. Også denne inneholdt noe som lignet rituelle gjenstander av den typen shamaner tok i bruk for å få kontakt med åndene.Jensen, Jørgen: «Shamanens billeder» i Danmarks Oldtid på lex.dk. Hentet 10. januar 2024 fra  Vesken fra Vesterris er fra eldre jernalder, ca 400 f.Kr.<ref>[https://fortidsfamilien.com/2010/04/21/trollmannstasken-er-ferdig/ «Trollmannstasken er ferdig», fortidsfamilien.com]</ref> Kopier er utarbeidet i moderne tid.Glidelås fra dansk bronsealder, «Hvidegårdsfunnet» fra 1845

Den moderne glidelåsen ble patentert første gang i 1851 av symaskinkonstruktøren Elias Howe (1819–67). Oppfinnelsen ble forbedret flere ganger siden. I 1913 utviklet Gideon Sundbäck et system der de opprinnelig løse enkelthektene ble stanset ut og klemt fast til to tøybånd som så kunne sys på plass ved hjelp av en symaskin.Smedsrød, Inger Lise Delphin: «glidelås» i Store norske leksikon på snl.no. Hentet 10. januar 2024 fra  I haute couture ble glidelåser første gang brukt av Elsa Schiaparelli (1890-1973) i 1935.Mote-ikoner: Glidelåsen Hun hadde brukt glidelås i sin sportskolleksjon alt i 1930.Schiaparelli og glidelåsen Nylon ble ikke oppfunnet før i 1935, så de første moderne glidelåsene var trolig utført i celluloid eller plast. I filmen I'd give my life fra 1936 opptrer skuespillerinnen Frances Drake (1912-2000)«Frances Drake», IMDb i en kjole med glidelås i fronten.Elsa Schiaparelli og plast-glidelåsen

Det japanske firmaet YKK er spesielt kjent for sine glidelåser.YKK glidelåser

 Oppbygning 
De forskjellige delene av en glidelås er:
? - Delen av glidelåsens stoff som går forbi tennene på oppsiden av glidelåsen.
Glidelåsstopper/endestopper - To metall- eller plastbiter som hindrer glideren fra å komme ut av kjeden på enden.
Glidenøkkel/glider - Delen som beveger seg opp og ned langs kjeden for å åpne eller lukke glidelåsen.
Glidetrekker - Delen som man holder i for å dra glidenøkkelen opp eller ned.
Stoffbredde - Refererer til bredden til stoffet på begge sider av glidelåskjeden.
Tannbredde - Den samlede bredden som dannes når tennene fra to halvdeler hektes sammen.
Bunnstopper - Delen festet til den nedre delen av en glidelås for å forhindre at glidenøkkelen skilles fra glidelåsen.
? - Delen av stoffet til glidelåsen som går forbi tennene på glidelåsens nedside.
? - Bredden til stoffet på den ene siden av glidelåsen.
? - Delen som brukes for å starte sammenføyning av de to glidelåshalvdelene på en delbar glidelås.
? - Delen som indekserer/justerer glidenøkkelen riktig for å starte sammenføyningen av tennene på en delbar glidelås.
? - En plastfilm smeltet til hver halvdel av glidelåsens stoff slik at produsenten kan «sveise» glidelåsen fast i klesplagget (eller gjenstanden) uten å måtte sy.

 Glidenøkkel 
Delen som åpner og lukker glidelåsen kalles glidenøkkel (engelsk zipper slider),Glidenøkkel, Glidelås | Mathilde (2) har funnet opp et helt nytt ord mens håndtaket kalles glidelåstrekker (engelsk zipper puller eller zipper loop''). Trekkeren kan enten være et stivt stykke av plast eller metall, eller bestående av en tøyelig hempe (liten løkke).

 Delbar/ ikke-delbar 
Hektene på glidelåsen kan enten være delbare eller ikke-delbare. Forskjellen er at med en delbar glidelås kan de to sidene demonteres helt fra hverandre, og brukes for eksempel på hovedglidelåser på jakker. Dersom en delbar glidelås åpnes helt må de to delene tres innpå hverandre før de monteres igjen. På en ikke-delbar glidelås vil de to delene imidlertid ikke separere seg selv om man åpner glidelåsen helt. Et eksempel er på ikke-delbar glidelås vil være de fleste buksesmekker.

 Referanser 

 Eksterne lenker 


Kategori:Klesdetaljer